Source: http://www.bihon.ro/csm-csu-oradea-victorie-cu-emotii/1610581
Timestamp: 2017-05-30 07:15:26+00:00

Document:
CSM CSU Oradea, victorie cu emoții - BIHON
Publi24 BIHON Bihon CSM Oradea CSM CSU Oradea, victorie cu emoții CSM CSU Oradea, victorie cu emoții	De	Costel Demian	la	25. ianuarie 2016 11:13	Reactualizat la:	25. ianuarie 2016 12:47	E-Mail	follow	like	CSM CSU Oradea se menține neînvinsă în acest an după ce a reușit să câștige, la limită, pe terenul celor de la BCM U Pitești, scor 69-70.	Orădenii au avut încă un start de partidă excepțional și s-au desprins la 14-2 după doar câteva minute de joc. Piteștenii au revenit în joc pe finalul primului sfert, astfel că orădenii au terminat cu avans de doar 2 puncte, 19-21. Baschetbaliștii pregătiți de Cristian Achim au prestat un joc bun defensiv, iar la finalul primei reprize și-au mărit avantajul cu încă patru puncte, scor la pauză 34-40.
Gazdele au fost într-o continuă urmărire pentru a reveni pe tabela de marcaj însă orădenii au avut un joc solid și pe parcursul sfertului trei. Înainte de ultimul sfert CSM conducea cu opt puncte. Orădenii au fost aproape să risipească avantajul care l-au clădit pe parcursul a trei sferturi. BCM U Pitești a trecut la conducerea partidei când mai era de disputat mai puțin de un minute de joc. Markovic i-a readus pe orădeni la conducere cu două aruncări libere transformate,70-69, iar ultimul atac a aparținut gazdelor. Cu doar cinci secunde rămase de disputat, Ross a aruncat din interiorul semicercului, însă mingea a ieșit din inel.
Ultima acțiune a CSM-ului și un prim plan cu Rade Markovic la linia de pedeapsă în meciul de la Pitești
Posted by CSM Oradea on Monday, January 25, 2016
„Nu sunt mulțumit în totalitate de jocul echipei noastre. Probabil nu veți întâlni antrenor care să fie mulțumit de prestația echipei sale vreodată. În ceea ce ne privește, am controlat jocul aproape în totalitate, chiar dacă a fost extrem de echilibrat. Ne-am adjudecat primele trei sferturi, însă în ultimele minute am fost neplăcut surprins de faptul că nu am reușit să marcăm pe finalul partidei împotriva unui sistem de apărare pe care l-am recunoscut în pregătirea jocului, însă nu am reușit să facem nimic în timpul partidei pentru a-l contracara,” a declarat Cristian Achim la finalul partidei de duminică seara.
Barnette și Markovic au strălucit
După ce în ambele partide cu Energia Târgu Jiu a fost coșgheterul partidei, Markovic a avut din nou o prestație ofensivă solidă marcând 16 puncte. Cel mai bun jucător al CSM-ului a fost Sean Barnette, el reușind să marcheze 18 puncte la care se mai adaugă 8 recuperări.
În următoarea partidă, CSM Oradea va primi vizita celor de la SCM Craiova. Meciul va avea loc vineri de la ora 17:15, la Sala Antonio Alexe.
Taguri: baschet masculin, BCM U Piteşti, CSM CSU Oradea	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
	CSM 
 CSM 
 CSM 
 CSM 
 CSM